Jogueroporaei va'e pe ixã va'e py ombojoguy reve guarã Davi ombopara va'ekue.
1 Xeruete xemboeko porãa, xembovai ke ajapukai ramo.
Xee ajexavai ramo xemoingo porã jevy va'ekue.
Xemboaxy jevy ke, ha'e endu anhembo'ea.
2 Peẽ avakue, raka'e peve 'rã tu axĩmba aguã rami xeapo pekuapy xemboete 'rãgue py?
Raka'e peve 'rã ovare e'ỹ va'e rive pejou porã,
ha'e peikuaa pota apu re?
3 Peikuaa pota ke pova'e re:
Senhor pe ikuai va'e kuery ma ha'e oiporavo 'rã ojeupe guarã.
Ha'e rami vy Senhor oendu 'rã ixupe ajapukaia.
4 Pendevai teĩ pejejavy eme.
5 Peme'ẽ ha'evea ramigua,
ha'e pejerovia Senhor re.
Senhor, ore kuery pe exa uka nderova rexakãa.
7 Xepy'a re ma remoĩ avy'a aguã.
xee avy'ave.
8 Xepy'a porã reve anheno vyve ake 'rã,
mba'eta Senhor, ndee anho xemombytu'u porã.
